ประกาศคณะกรรมการสิทธิมนุษยชนแห่งชาติประกาศคณะกรรมการสิทธิมนุษยชนแห่งชาติเรื่องเครื่องแบบกรรมการสิทธิมนุษยชนแห่งชาติพ.ศ. ๒๕๔๗ อาศัยอำนาจตามความในมาตรา๔ และมาตรา ๖ แห่งพระราชบัญญัติเครื่องแบบกรรมการสิทธิมนุษยชนแห่งชาติ พ.ศ. ๒๕๔๗ประธานกรรมการสิทธิมนุษยชนแห่งชาติโดยความเห็นชอบของคณะกรรมการสิทธิมนุษยชนแห่งชาติจึงออกประกาศไว้ดังต่อไปนี้ข้อ๑ ประกาศนี้เรียกว่าประกาศคณะกรรมการสิทธิมนุษยชนแห่งชาติ เรื่องเครื่องแบบกรรมการสิทธิมนุษยชนแห่งชาติ พ.ศ. ๒๕๔๗ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ประธานกรรมการหมายความว่า ประธานกรรมการสิทธิมนุษยชนแห่งชาติกรรมการหมายความว่า กรรมการสิทธิมนุษยชนแห่งชาติอดีตกรรมการหมายความว่า บุคคลซึ่งเคยเป็นประธานกรรมการหรือกรรมการมาแล้วแต่พ้นจากตำแหน่งประธานกรรมการหรือกรรมการไปตามกฎหมายข้อ ๔ เครื่องแบบกรรมการ ให้มี ๔ ชนิด คือ(๑) เครื่องแบบปกติ(๒) เครื่องแบบครึ่งยศ(๓) เครื่องแบบเต็มยศ(๔) เครื่องแบบสโมสรข้อ๕ เครื่องแบบปกติ มี ๔ แบบ คือก.เครื่องแบบปกติขาวข.เครื่องแบบปกติกากีคอตั้งค.เครื่องแบบปกติกากีคอพับง. เครื่องแบบปกติกากีคอแบะก.เครื่องแบบปกติขาว ให้ประกอบด้วย(๑)หมวกกรรมการชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวก ข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทอง สูง ๕ เซนติเมตร บนหมอนสักหลาดสีขาวกรรมการหญิงให้อนุโลมตามแบบหมวกของกรรมการชายแต่เป็นทรงอ่อน(๒) เสื้อกรรมการชาย ให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ขนาดใหญ่ ๕ ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยกรรมการหญิงให้ใช้เสื้อนอกคอแบะสีขาวแบบคอแหลมหรือคอป้าน แขนยาวถึงข้อมือ มีตะเข็บหลัง ๔ตะเข็บ ที่แนวสาบอกมีดุมโลหะสีทองตราครุฑพ่าห์ขนาดเส้นผ่าศูนย์กลาง ๑.๕ เซนติเมตร๓ ดุม สำหรับแบบเสื้อคอแหลม และ ๕ ดุม สำหรับแบบเสื้อคอป้านมีกระเป๋าล่างข้างละ ๑กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนูให้มีอินทรธนูแข็งกว้าง ๕ เซนติเมตรยาวตามความยาวของบ่าพื้นกำมะหยี่หรือสักหลาดสีน้ำเงินเข้มปักดิ้นสีทองนูนเป็นลายประเภทลายรักร้อยตรงกลางลายรักร้อยมีภาพเครื่องหมายราชการของสำนักงานคณะกรรมการสิทธิมนุษยชนแห่งชาติปักดิ้นสีทองนูนลายรูปคนและมือเดินเส้นเป็นสีแดงเข้มขอบอินทรธนูเดิมแถบสีทองด้านคอปลายมนติดทับเสื้อเหนือบ่าทั้งสองข้างจากไหล่ไปคอติดดุมสีทองตราครุฑพ่าห์ขนาดเล็กมีรูปตราพระมหาพิชัยมงกุฎและมีหมายเลขลำดับรัชกาลเป็นเลข๙ ทำด้วยโลหะสีทองทับอยู่บนอินทรธนูค่อนมาทางด้านไหล่(๔) กางเกง กระโปรงกรรมการชาย ให้ใช้กางเกงแบบราชการสีขาวขายาวไม่พับปลายขากรรมการหญิง ให้ใช้กระโปรงสีขาวยาวปิดเข่าปลายบานเล็กน้อย(๕) รองเท้า ถุงเท้ากรรมการชายให้ใช้รองเท้าหุ้มส้นหนังหรือวัตถุเทียมหนังสีดำชนิดผูก ถุงเท้าสีดำกรรมการหญิงให้ใช้รองเท้าหุ้มส้นหนังหรือวัตถุเทียมหนังสีดำปิดปลายเท้าไม่มีลวดลายส้นสูงไม่เกิน๗ เซนติเมตร ถุงเท้ายาวสีเนื้อ(๖) เครื่องหมายสังกัดให้มีเครื่องหมายแสดงสังกัดทำด้วยโลหะสีทองมีรูปตราพระมหาพิชัยมงกุฎ และมีหมายเลขลำดับรัชกาลเป็นเลข ๙มีภาพเครื่องหมายราชการของสำนักงานคณะกรรมการสิทธิมนุษยชนแห่งชาติอยู่เบื้องล่างเครื่องหมายสังกัดวัดจากยอดลงมาเบื้องล่างสูง ๓.๕ เซนติเมตร สำหรับกรรมการชายให้ติดที่คอเสื้อตอนหน้าทั้งสองข้าง ส่วนกรรมการหญิงให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ข.เครื่องแบบปกติกากีคอตั้ง มีลักษณะและส่วนประกอบเช่นเดียวกับเครื่องแบบปกติขาวเว้นแต่สีของหมวก ผ้าพันหมวก หมอนสักหลาด สำหรับปักตราครุฑพ่าห์ เสื้อและกางเกงหรือกระโปรงเป็นสีกากีหรือสีกากีนวลให้ใช้เครื่องแบบนี้แทนเครื่องแบบปกติขาวในโอกาสไปงานพิธีในต่างจังหวัดหรือตามหมายกำหนดการค.เครื่องแบบปกติกากีคอพับ ให้ประกอบด้วย(๑) หมวกกรรมการชายให้ใช้หมวกทรงหม้อตาลสีกากีหรือสีกากีนวลเช่นเดียวกับเครื่องแบบปกติกากีคอตั้งเว้นแต่ตราครุฑพ่าห์ที่หน้าหมวกให้ใช้ตราครุฑพ่าห์ในบัวกนกทำด้วยโลหะสีทอง สูง ๖.๕เซนติเมตร และสายรัดคางให้ใช้สายรัดคางหนังหรือวัตถุเทียมหนังสีดำกรรมการหญิงให้อนุโลมตามแบบหมวกของกรรมการชายแต่เป็นทรงอ่อนการสวมหมวก ให้สวมในโอกาสอันควร(๒) เสื้อให้ใช้เสื้อเชิ้ตสีกากีหรือสีกากีนวลแขนยาวรัดข้อมือมีดุมที่ข้อมือข้างละ ๑ ดุม หรือแขนสั้น มีกระเป๋าเย็บติดที่หน้าอกเสื้อข้างละ ๑กระเป๋า ที่กระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลม ที่ปากกระเป๋าทั้งสองข้าง ติดดุมข้างละ ๑ ดุมสำหรับขัดกับใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควร และติดเครื่องหมายสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่า เย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อดุมที่กล่าวนี้มีลักษณะเป็นรูปกลมแบนทำด้วยวัตถุสีเดียวกับเสื้อในโอกาสไปงานพิธีหรือเข้าที่ชุมนุมชนให้ใช้เสื้อเชิ้ตแขนยาวผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนูให้ใช้อินทรธนูอ่อนที่ปักดิ้นสีทองเดินเส้นกว้างประมาณ๑ มิลลิเมตร จำนวน ๑๐ เส้น เรียงกันโดยเว้นระยะห่าง ๐.๕ มิลลิเมตรติดทางต้นอินทรธนู กลางอินทรธนูปักดิ้นสีทอง เดินเส้นกว้างประมาณ ๑ มิลลิเมตรจำนวน ๑๖ เส้นเรียงกันโดยเว้นระยะห่าง ประมาณ ๑ มิลลิเมตรทางปลายอินทรธนูปักดิ้นสีทองกว้างประมาณ ๑ มิลลิเมตร จำนวน ๑๐ เส้นเรียงกันโดยเว้นระยะห่าง ๐.๕ มิลลิเมตร แถบบนขมวดเป็นวงกลมเส้นผ่าศูนย์กลางวงใน๓.๕ เซนติเมตร การติดแถบให้ติดทางต้นอินทรธนูห่างจากแถบกลางประมาณ ๓ มิลลิเมตรและแถบกลางห่างจากแถบปลายอินทรธนูประมาณ ๔ มิลลิเมตร ต่อจากปลายอินทรธนูให้มีพื้นที่สักหลาดหรือกำมะหยี่สีน้ำเงินเหลือประมาณ ๗ มิลลิเมตร และมีเครื่องหมายสังกัดทำด้วยโลหะสีทองสูง ๓.๕ เซนติเมตรติดทับบนแถบกลาง(๔) กางเกง กระโปรงกรรมการชายให้ใช้กางเกงแบบราชการสีกากีหรือสีกากีนวลขายาวไม่พับปลายขากรรมการหญิง ให้ใช้กางเกงแบบกรรมการชายหรือกระโปรงสีกากีหรือสีกากีนวลยาวปิดเข่า ปลายบานเล็กน้อย(๕) เข็มขัดให้ใช้เข็มขัดทำด้วยด้ายถักสีกากีกว้าง ๓เซนติเมตร หัวเข็มขัดทำด้วยโลหะสีทองเป็นรูปสีเหลี่ยมผืนผ้าทางนอนปลายมนกว้าง ๓.๕เซนติเมตร ยาว ๕ เซนติเมตร มีรูปครุฑดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทองกว้าง ๑ เซนติเมตร(๖) รองเท้า ถุงเท้ากรรมการชายให้ใช้รองเท้าหุ้มส้นหนังหรือวัตถุเทียมหนังสีดำชนิดผูกหรือหุ้มข้อหนังสีดำถุงเท้าสีดำกรรมการหญิง ถ้าใช้กางเกงให้ใช้รองเท้าหุ้มส้นหนังสีดำปิดปลายเท้าไม่มีลวดลาย ถุงเท้าสั้นสีดำถ้ากระโปรงให้ใช้รองเท้าหุ้มส้นหนังหรือวัตถุเทียมหนังสีดำปิดปลายเท้าไม่มีลวดลายส้นสูงไม่เกิน ๗ เซนติเมตร ถุงเท้ายาวสีเนื้อง.เครื่องแบบปกติกากีคอแบะ ให้ประกอบด้วย(๑) หมวกกรรมการชายให้ใช้หมวกทรงหม้อตาลสีกากีหรือสีกากีนวลเช่นเดียวกับเครื่องแบบปกติกากีคอพับกรรมการหญิงให้อนุโลมตามแบบหมวกของกรรมการชายแต่เป็นทรงอ่อน(๒) เสื้อให้ใช้เสื้อสีกากีหรือสีกากีนวลคอแบะคอตื้นแขนสั้น ปล่อยเอว ตัวเสื้อผ่าอกตลอด มีดุมที่อกเสื้อ ๔ ดุมมีกระเป๋าเย็บติดภายนอกเป็นกระเป๋าบนและล่างอย่างละสองกระเป๋ากระเป๋าบนมีใบปกมนชายกลางแหลม มีแถบกว้าง ๓.๕ เซนติเมตร ตรงกึ่งกลางกระเป๋าทางดิ่งกระเป๋าล่างเป็นกระเป๋าย่ามมีใบปกรูปตัดที่ปากกระเป๋าทั้งสองกระเป๋ามีดุมที่ปากกระเป๋าข้างละ๑ ดุม สำหรับขัดกับใบปกกระเป๋าดุมที่กล่าวนี้มีลักษณะเป็นรูปกลมแบนทำด้วยวัตถุสีเดียวกับเสื้อที่เอวด้านหลังคาดด้วยผ้าสีเดียวกับเสื้อขนาดกว้าง๕ เซนติเมตร และติดเครื่องหมายสังกัดที่ปกคอเสื้อด้านหน้าทั้งสองข้างการประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย(๓) อินทรธนู กางเกง กระโปรง เข็มขัดรองเท้า ถุงเท้า ให้ใช้เช่นเดียวกับเครื่องแบบปกติกากีคอพับให้ใช้เครื่องแบบนี้แทนเครื่องแบบปกติกากีคอพับได้ในโอกาสอันควรข้อ๖ เครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำประดับเครื่องราชอิสริยาภรณ์แต่ไม่สวมสายสะพายข้อ๗ เครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศประดับเครื่องราชอิสริยาภรณ์สวมสายสะพายข้อ๘ เครื่องแบบสโมสรเครื่องแบบสโมสรสำหรับกรรมการชาย มี ๓ แบบ(๑) เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศ(๒) เครื่องแบบสโมสร ข.ลักษณะและส่วนประกอบเช่นเดียวกับเครื่องแบบสโมสร ก. เว้นแต่เสื้อให้ใช้เสื้อสโมสรสีขาวทำด้วยผ้าสักหลาด หรือเสริ์จเปิดอกปาดเอวมีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุมที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ ดุมดุมคู่นี้มีสายสร้อยสีทองร้อยติดกันประกอบด้วยเสื้อกั๊กสีขาวมีดุมโลหะสีทองตราครุฑพ่าห์ ๓ ดุมและเสื้อเชิ้ตสีขาวอกแข็ง ข้อมือแข็ง คอเชิ้ตชั้นเดียวแบบปีกผีเสื้อผูกผ้าผูกคอสีดำเงื่อนหูกระต่ายเครื่องหมายสังกัดให้ติดที่คอแบะของเสื้อตอนบนทั้งสองข้าง เหนือแนวเครื่องราชอิสริยาภรณ์(๓) เครื่องแบบสโมสร ค.ลักษณะและส่วนประกอบเช่นเดียวกับเครื่องแบบสโมสร ข. เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาวและเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ส่วนกลางด้านหน้ากว้าง ๑๒ เซนติเมตร ปลายทั้งสองข้างเรียวกว้าง ๑๑ เซนติเมตรที่ปลายมีขอเกี่ยวติดกันในขณะคาดทางด้านหลังกรรมการหญิง ให้แต่งตามสมัยนิยมข้อ๙ เครื่องแบบปกติขาว เครื่องแบบครึ่งยศเครื่องแบบเต็มยศและเครื่องแบบสโมสรให้แต่งตามหมายกำหนดการข้อ๑๐ อดีตกรรมการให้แต่งเครื่องแบบเช่นเดียวกับกรรมการเว้นแต่เครื่องหมายสังกัดให้ติดที่อกเสื้อเบื้องขวาข้อ๑๑อดีตกรรมการผู้มีลักษณะดังต่อไปนี้ ไม่มีสิทธิแต่งเครื่องแบบกรรมการ คือ(๑)เป็นบุคคลไร้ความสามารถหรือบุคคลเสมือนไร้ความสามารถ(๒)เป็นบุคคลล้มละลายซึ่งศาลยังไม่สั่งให้พ้นจากคดี(๓)ถูกจำคุกโดยคำพิพากษาถึงที่สุดหรือคำสั่งที่ชอบด้วยกฎหมายให้จำคุกเว้นแต่ในความผิดอันได้กระทำโดยประมาทหรือความผิดลหุโทษ(๔)เป็นบุคคลที่วุฒิสภา มีมติให้พ้นจากสมาชิกภาพของกรรมการ(๕)ประพฤติตนในทางที่อาจเป็นการเสื่อมเสียเกียรติของกรรมการและประธานกรรมการสั่งให้ผู้นั้นงดแต่งเครื่องแบบสำหรับอดีตกรรมการในระยะเวลาที่กำหนดหรือตลอดไปข้อ๑๒ กรรมการและอดีตกรรมการซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้นในเวลาแต่งเครื่องแบบครึ่งยศโดยไม่สวมสายสะพายส่วนในเวลาแต่งเครื่องแบบเต็มยศให้สวมสายสะพายด้วยสำหรับเวลาแต่งเครื่องแบบสโมสรจะประดับเครื่องราชอิสริยาภรณ์จำลองขนาดย่อมก็ได้และถ้าในหมายกำหนดการหรือบัตรเชิญทางราชการกำหนดให้ประดับเครื่องราชอิสริยาภรณ์ให้ประดับอย่างแต่งเครื่องแบบครึ่งยศหรือถ้ากำหนดให้สวมสายสะพายให้สวมสายสะพายด้วยข้อ๑๓ประธานกรรมการสิทธิมนุษยชนแห่งชาติเป็นผู้รักษาการให้เป็นไปตามประกาศนี้ประกาศ ณ วันที่ ๒๓พฤศจิกายน พ.ศ. ๒๕๔๗เสน่ห์ จามริกประธานกรรมการสิทธิมนุษยชนแห่งชาติ[เอกสารแนบท้าย]๑.แบบอินทรธนูของคณะกรรมการสิทธิมนุษยชนแห่งชาติ(ดูข้อมูลจากภาพกฎหมาย)คณิตา/ปรับปรุง๒๖ สิงหาคม ๒๕๕๖วิชพงษ์/ตรวจ๒๗ สิงหาคม ๒๕๕๖[๑] ราชกิจจานุเบกษา เล่ม ๑๒๑/ตอนพิเศษ ๑๔๐ง/หน้า ๗๑/๒๙ ธันวาคม ๒๕๔๗